ร้องนายกฯระงับคัดผู้บริหารสถานศึกษา
อ้าง สพฐ.ดำเนินการมิชอบด้วยกฎหมาย รอศาลตัดสินคดีหวั่นเสียสิทธิ์,นายธนพงศ์พันธ์ ประคองใจ รอง ผอ.ร.ร.วัดคมนียเขต สำนักงานเขตพื้นที่การศึกษาประถมศึกษา (สพป.) พังงา ในฐานะประธานเครือข่ายครูและผู้บริหารแห่งประเทศไทย เปิดเผยว่า ตนได้เป็นตัวแทนกลุ่มครูและผู้บริหาร จำนวน 1,224 คน ยื่นหนังสือถึง พล.อ.ประยุทธ์ จันทร์โอชา นายกรัฐมนตรี เพื่อคัดค้านการสรรหาผู้บริหารสถานศึกษา ครั้งที่ 1/2558 ของสำนักงานคณะกรรมการการศึกษาขั้นพื้นฐาน (สพฐ.) เนื่องจากเห็นว่า สพฐ.ดำเนินการในเรื่องดังกล่าวที่มิชอบด้วยกฎหมาย เกี่ยวกับการบริหารงานบุคคลที่อยู่เหนือสำนักงานเขตพื้นที่การศึกษาขึ้นไป โดย สพฐ.ไม่ได้เสนอขออนุมัติตำแหน่งที่ว่าง และปฏิทินการกำหนดวันและเวลาในการดำเนินการคัดเลือกพร้อมกันต่อคณะกรรมการข้าราชการครูและบุคลากรทางการศึกษา (ก.ค.ศ.) ก่อน และยังได้ฟ้องต่อศาลปกครองกรณีที่ได้รับการประกาศให้ขึ้นบัญชีผู้สอบผ่านร้อยละ 60 ในตำแหน่งรองผู้อำนวยการสถานศึกษา และผู้อำนวยการสถานศึกษา (เพิ่มเติม) สังกัด สพฐ. เนื่องจาก สพฐ.และ ก.ค.ศ.ยังไม่ได้แก้ไขปัญหาจัดหาตำแหน่งให้ตนและพวกทั้ง 1,224 คน ซึ่งศาลปกครองได้รับฟ้อง และอยู่ระหว่างการพิจารณาของศาล ดังนั้น ควรให้ศาลตัดสินเรื่องนี้ก่อน,เครือข่ายครูและผู้บริหารขอให้นายกรัฐมนตรีได้โปรดมีคำสั่งมายังกระทรวงศึกษาธิการ ให้ระงับการประกาศรับสมัครสรรหาข้าราชการครูและบุคลากรทางการศึกษาเพื่อบรรจุและแต่งตั้งให้ดำรงตำแหน่งรองและผู้อำนวยการสถานศึกษาในสังกัด สพฐ.ไว้ก่อน จนกว่าศาลปกครองจะมีคำสั่งถึงที่สุด เพราะหากศาลพิพากษาให้ผมและพวกเป็นฝ่ายชนะคดี ผู้ถูกฟ้องทั้ง สำนักงาน ก.ค.ศ., เลขาธิการ ก.ค.ศ. และ สพฐ. จะต้องหาตำแหน่งให้พวกเราทั้ง 1,224 คน แต่หากยังปล่อยให้ สพฐ.จัดการสรรหาผู้บริหารสถานศึกษา ครั้งที่ 1/2558 ต่อไปอีก พวกเราจะได้รับความเสียหาย เนื่องจากอาจไม่มี ตำแหน่งเหลือเพื่อนำมาบรรจุถ้าพวกเราชนะคดี นายธนพงศ์พันธ์กล่าว.
นายธนพงศ์พันธ์ ประคองใจ รอง ผอ.ร.ร.วัดคมนียเขต สำนักงานเขตพื้นที่การศึกษาประถมศึกษา (สพป.) พังงา ในฐานะประธานเครือข่ายครูและผู้บริหารแห่งประเทศไทย เปิดเผยว่า
คัดค้าน,สรรหาผู้บริหารสถานศึกษา,ธนพงศ์พันธ์ ประคองใจ,ประธานเครือข่ายครูและผู้บริหารแห่งประเทศไทย,ตัวแทนครู,ประยุทธ์ จันทร์โอชา,ระงับการประกาศรับสมัครสรรหาข้าราชการครู,รองผู้อำนวยการสถานศึกษา,ผู้อำนวยการสถานศึกษา,ผู้บริหารสถานศึกษา,ข่าว,ไทยรัฐออนไลน์,ข่าวการศึกษา